Odense Adresse-Contoirs Efterretninger, 1846-09-09
Fædrelandet. Stænderforsamlingen i Roeskilde. Under den foreløbige Behandling af Sagen om Forandringer i Toldanordningerne yttrede Prokurator Christensen: "Jeg har, efter det særlige Bekjendtskab, som jeg har til en af de Fabricationer, som meget allvorligt ville blive rammede af Udkastet, Papirfabricationen, fundet mig opfordret til, saavidt jeg formaaede, at trænge indi den foreliggende Sag, med Hensyn til Spørgsmaalet, om Udførselstolden paa Klude. Jeg nægter da ikke, at det, efterat jeg omhyggeligt har gjennemgaaet Alt, hvad der i denne og de andre Stænderforsamlinger for 4 Aar siden passerede, forrekommer mig noget uventet, og jeg maa tilføie, noget ikke ganske tilstrækkeligt begrundet, naar Regjeringen allerede i dette Øieblik har fundet sig foranlediget til at foreslaae en Toldsats, som saa faretruende griber ind i den nævnte FabricationsVelvære, en Fabrication, der alt har opsvunget sig saa høit, som det er anerkjendt at være Tilfældet med vore Papirfabriker. Da Spørgsmaalet og Udførselstold, paa Klude tidligere var bragt paa Bane i Rigets forskjellige Stænderforsamlinger, var det egentlig i Faveur deels af Kludesamlerne, deels af Kludesamlingen, at man fandt det betænkeligt at lade det dengang bestaaende Udførselsforbud vedblive. Jeg maa tilstaae, at jeg troer, at baade den Tid og endnu mere den paafølgende Tid indtil den Dag i Dag har maattet vise, at den Betænkelighed ikke havde stor Vægt, at de allerede bestaaende og efterhaanden fremstaaende Fabriker her i Landet ikke skulde være istand til at frembyde al den Concurrence, som udfordres for at sikkre Kludesamlerne og Kludesamlingen den fornødne Afsætning; og jeg maa endvidere tilstaae, at, naar jeg seer hen til, hvilke Papirfabriker der ere opstaaede siden 1842, ikke blot det ifjor etablerede vistnok overordentlig store Anlæg paa Silkeborg, men ogsaa det endnu ufuldførte Anlæg ved Flensborg, som skal være af et meget betydeligt Omfang, og det, saavidt jeg troer, ogsaa siden den Tid opstaaende Anlæg ved Oldesloe, at, siger jeg, naar man seer hen til disse Fabriker, af hvilke den Silkeborgske først for ganske nylig er traadt i Virksomhed, og den Flensborgske endnu ikke er optraadt paa Markedet, maa man vist tilstaae, at Landets Production af Klude allerede har fundet fuld Anvendelse i Landet selv, og at den Søgning, der her finder Sted, vist maa indeholde en temmelig god Borgen for, at Samlerne kunne opnaae gode Priser. Jeg maa saameget mere troe dette, som Priserne paa Klude ere høiere her, end i de nærliggende telandet. Stænderforsamlingen i Roeskilde. Blandinger. tydske Lande, idet Prisen her i Danmark for blegede Klude er 7 Mk. 12 s., i Preussen 6 Mk. 8 s. og i Hannover kun 5 Mk. 8 s., og man her giver for halv blegede Klude 5 Mk. 12 s., men i Preussen kun 5 Mk. 4 s. og i Hannover kun 3 Mk. 8 s. Allerede dette lille Factum, om hvis Rigtighed jeg holder mig overbeviist, synes at tale for, at der her i Landet er tilstrækkelig Søgning efter Klude, saa tilstrækkelig, at der ikke af den Grund er Anledning til at aabne dem et nyt Marked i Hamborg. Og saameget mindre forekommer der mig at være Anledning dertil, som det allerede er oplyst af den kongelige Tilforordnede, at Kludemarkedet i Udlandet er næsten ganske tillukket, idet de fleste Nabolande enten have aldeles forbudt Udførsel af Klude, saaledes som f. Ex. Tilfældet er med Hannover, eller belastet dem med en Toldafgift, som langt overgaaer vor nuværende Toldsats, hvilket gjælder og Preussen, og som dog vistnok vore Papirfabriker billigviis maae kunne forlange, at de ikke hindres i at kunne arbeide i det mindste under lige Vilkaar med deres Rivaler i Udlandet, naar ellers derved ikke skeer Uret mod deres andre Medborgere. Men det forekommer mig at være saalangt fra, at Man ved den Nedsættelse, som Udkastet indeholder, og naturligviis endnu mindre ved den Jndstilling, som Committeen har bragt i Forslag, vilde komme vore Kludesamlere til Hjælp, at Man meget mere vilde komme blot de hamborgske Kjøbmænd til Hjælp, idet nemlig vore Fabricanter saaledes vilde blive nødte til at kjøbe for en stor Deel deres danske Klude paa det hamborgske Marked og derved vilde lide et Tab, som ikke vilde komme andre tilgode end de hamborgske Handlende. Men i ethvert Fald forekommer det mig næsten paafaldende, at Regjeringen neppe eet Aar efter, at den ved offentlig Anerkjendelse og Opmuntring har fremskyndet, og maaskee fremkaldt Anlæget ved Silkeborg, og da dette Anlæg endnu neppe er kommet i fuld Virksomhed, strax skrider ind i Forholdene ved en saa betydelig Reduction i Udførselstolden paa Klude som Differentsen mellem 17 Mk. og 9 Mk. er. Det forekommer mig, dette i Grunden ikke har, om jeg maa bruge det Udtryk, anden Undskyldning end Hensynet til det Smugleri, som i Udkastets Motiver er omtalt. Men hvad dette Smugleri angaaer, saa skal jeg, for ikke at tale om, at det, efter de opgivne Talstørrelser, ikke er af nogen overordentlig Betydenhed, bemærke, at det vel kunde være, at Erkjendelsen af dette Smugleries Tilværelse ingenlunde hidrører fra, at det nu er tilstede i et større Omfang end tidligere; men at det er troligt, at det skjærpede og fuldkomnere Opsyn giør, at Man nu hyppigere end før kommer under Veir med, at Smugleri begaaes. Dertil kommer, at det synes mig indlysende, at, naar der i Landet virkelig er saa mange Fabriker, at der er en tilstrækkelig Concurrence om Kludene, saa vil Søgningen efter dem drive Priserne optil en saadan Høide, at det maa modvirke Smugleriet omtrent i samme Grad som en Nedsættelse i Udførsels tolden, der, som den kgl. Tilforordnede selv har erkjendt, ikke altid er istand til væsentligt at modarbeide et etableret og ordnet Smugleri. Desuden finder jeg i de Oplysninger, som foreligge med Hensyn til Papirfabrikernes Stilling, ikke eet eneste Datum, som kunde lede til den Erkjendelse, at disse Fabriker virkelig kunde være istand til at taale den Nedsættelse i Tolden, som er foreslaaet.